fr fr hu hu hu hu hu fr hu hu hu hu hu en fr hu fr hu fr hbs_lat fr fr es en en hu hu hu hu hu hu hu sk gl hu hu hu hu hu hu hu hu hu hu hu hu hu hu hu hu hu hu fr cs en hbs_lat hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fr hu en fr sk ca hu et cs cs cs cs sk hu es hu hu de de hu hu ca ga hu hu hu hu hu hu en pt it pt cs pt it hu hu pt it en cs cs cs cs hu hu hu it cs cs cs cs cs pt ast cs id hu hu cs es hbs_lat sk cs cs pt pt eo eo cs en en fi cs fi hu hu hu hu hu en fr hu ru hu ru ru en de be nl hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar arz ca hbs_lat da de es eu fa fr hi id it ja ko lt ms nl pl pt ro ru en hbs_lat sv tr fy ceb zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. augusztus 18.
Ugrás a navigációhoz Ugrás a kereséshez
A Wikifajok tartalmaz Paramyxoviridae témájú rendszertani információt.
A Wikimédia Commons tartalmaz Paramyxoviridae témájú kategóriát.
A Paramyxoviridae a vírusok egyik családja. Genomjuk egyszálú RNS-ből áll. A családba 7 nemzetségben 49 ismert faj tartozik, köztük olyan fontos humán patogének, mint a kanyaróvírus, a mumpszvírus vagy a parainfluenza vírusa.[1][2] Különböző fajai az emberen kívül szinte minden más gerincest (halakat, hüllőket, madarakat, emlősöket) megfertőzhetnek.
A paramyxovírusok virionja az esetek többségében 150-350 nanométer átmérőjű gömb alakú részecske, de előfordulnak fonalszerű vírusok is. Felületüket a gazdasejt sejtmembránjából származó lipidburok borítja és ebbe ágyazódnak bele a tüskeszerű nyúlványok, amelyek vagy fúziós (F) vagy kapcsolódó (HN, H vagy G) proteinekból állnak és feladatuk a gazdasejthez való kötődés, valamint az abba való behatolás. A mátrix (M) protein a lipidburok alatt helyezkedik el, belőle van a legtöbb a virionban és alapvető szerepet játszik a vírus összeszerelődésében, valamint a nukleokapszid és a külső burok összekapcsolásában. Belül található a nukleokapszid mag (core), amely a 15-19 ezer bázis hosszú, egyszálú RNS genomból és a hozzá tapadó nukleokapszid proteinből (N) áll. Ehhez kapcsolódik még a nagy polimerázfehérje (L) és a foszfoproteinek (P). A nukleokapszid helikális (csavarvonalszerű) felépítésű, átmérője 13-18 nanométer.
A sejtfelszíni receptorhoz kötődő fehérjéket a funkciója szerint HN, H vagy G betűkkel jelölik. A HN-fehérje (pl. a mumpsz vagy a baromfipestis vírusának van ilyen) képes megkötni a felszíni sziálsavat, valamint a már megfertőzött sejt felszínéről le is vagdossa a többit. A H-protein (kanyaró) megköti a sziálsavat, de vágófunkciója nincs. Érdekes módon ezen vírusok fő receptora nem a sziálsav, hanem a CD46 és SLAM („szignál limfocita aktiváló molekula”) proteinek. A G-proteinek (Hendra vírus, Nipah vírus) pedig se nem kötik vagy vágják a sziálsavat, hanem az ephrin B2 sejtfelszíni fehérjéhez kapcsolódnak.
A gazdasejthez való kapcsolódás után a paramyxovírus a trimer fúziós (F) protein segítségével fuzionálja saját és a sejt lipidmembránját. Az F-protein a környező sejtek külső hártyáit is összeolvaszthatja, hatalmas, sokmagvú szincíciumokat hozva létre. A vírusreplikáció teljes egészében a citoplazmában megy végbe. A vírus L-proteinje először kétszálúvá egészíti ki az egyszálú vírusgenomot, majd az új pozitív-szenz szálról a sejt fehérjeszintetizáló berendezésével megkezdődik a vírusfehérjék átírása. A genom sok példányban történő másolását is az L-protein végzi. A kész HN (H vagy G) fehérjék a sejtmembránba ágyazódnak, ahol a hozzájuk kapcsolódó mátrixprotein segítségével elkezdődik az új vírusrészecskék kialakulása, a bimbózás.
A paramyxovírusok szinte valamennyi gerincest megfertőzhetik. Közülük többen humán patogének, mint a kanyaró, mumpsz vagy a parainfluenza vírusai. A baromfipestis (Newcastle-kór) a házi- és vadmadarak körében pusztít, míg a szopornyica a kutyák, a keleti marhavész pedig a patások rettegett betegsége. Halakat vagy hüllőket megbetegítő paramyxovírusfajok is léteznek. Többségük légzőszervi megbetegedést okoz és cseppfertőzéssel vagy a beteg testnedveivel terjed. A baromfipestis ürülékkel is átadódik.
A még ma is évente kb. 70 ezer áldozatot szedő kanyaróvírus szisztémás megbetegedést okoz, amely lázzal és kiütésekkel jár, de szövődményei közé tartozik az agyvelő- és a tüdőgyulladás.
A Nipah vírus 1999-ben terjedt át Délkelet-Ázsiában a gyümölcsevő denevérekről a sertésekre, majd az emberre. A járványban 257-en betegedtek meg és 105 halálozás történt. Eközben csak Szingapúrban egymillió sertést pusztítottak el.
madár paramyxovírus 1 (APMV-1)
Madár paramyxovírus 2 (APMV-2)
Madár paramyxovírus 3 (APMV-3)
Madár paramyxovírus 4 (APMV-4)
Madár paramyxovírus 6 (APMV-6)
Madár paramyxovírus 7 (APMV-7)
Madár paramyxovírus 8 (APMV-8)
Madár paramyxovírus 9 (APMV-9)
Madár paramyxovírus 10 (APMV-10)
Madár paramyxovírus 11 (APMV-11)
Madár paramyxovírus 12 (APMV-12)
Madár paramyxovírus 13 (APMV-13)
Marha parainfluenzavírus 3 (BPIV-3)
Humán parainfluenzavírus 1 (HPIV-1)
Humán parainfluenzavírus 3 (HPIV-3)
Sertés parainfluenzavírus 1 (PPIV-1)
Humán parainfluenzavírus 2 (HPIV-2)
Humán parainfluenzavírus 4a (HPIV-4a)
Humán parainfluenzavírus 4b (HPIV-4b)
La Piedad Michoacán Mexico-vírus (LPMV)
↑ Viral Zone. ExPASy. (Hozzáférés: 2015. június 15.)
↑ Virus Taxonomy: 2014 Release. (Hozzáférés: 2015. június 15.)
↑ Amarasinghe, Gaya K. (2017. április 7.). „Taxonomy of the order Mononegavirales: update 2017”. Archives of Virology. DOI:10.1007/s00705-017-3311-7. ISSN 1432-8798. PMID 28389807.
B.W.J. Mahy és M.H.V Van Regenmortel: Encyclopedia of Virology 3rd edition. Academic Press, 2008
Biológiaportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Paramyxoviridae&oldid=24139165”
Taxonok from paraméter nélkül
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. augusztus 18., 16:51
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.